# Алън Гинсбърг

### от Уикипедия, свободната енциклопедия

Алън Гинсбърг американски поет
Роден: | 3 юни 1926 Нюарк, САЩ
Починал: | 5 април 1997 Ню Йорк, САЩ

Алън Гинсбърг е американски поет-битник, иконата на битническото и хипи-поколение от 60-те и 70-те години на XX век.

## [редактиране] Жизнен път

Гинсбърг е роден на 3 юни 1926 г. в Ню Джърси. Умира на 5 април 1997 год. в Йист Вилидж, Ню Йорк. Син на Луис Гинсбърг, умерен социалист, учител и поет, Гинсбърг учи в Колумбийския университет, откъдето е изключван заради прогресивните си убеждения и действия. Завършва го през 1948 г. Изучава мистиците, пътува много, обича Сезан, лежи в затвора и в психиатрична клиника. Поддържа връзки с Нийл Кесъди, Уилям Канастра, Херберт Ханке, Боб Дилън и др.

Детството на чувствителното момче протича под влиянието на майка му, Наоми, руска емигрантка, радикална комунистка и убедена нудистка, страдаща от параноя. Тя смятала, че всички от семейството, както и целият свят, са против нея. В тази обстановка младият Алън се опитва да разбере света и себе си, както и своето увлечение към момчетата на неговата възраст.

Най-голямо въздействие върху младия Гинсбърг оказва поезията на Уолт Уитмън. По съвет на баща си постъпва в Колумбийския университет, за да изучава право. Сдружава се с младите философи с нестандартно поведение Люсин Кар, Джек Керуак, Уилям Бъроуз и Нил Кесъди, всички увлечени по наркотици, секс и литература, и имащи доста съмнително обкръжение. Гинсбърг, най-младият и невинен член в този кръг от приятели, им помага да развиват литературните си способности, а те му влияят, като осмиват неговата наивна и книжна представа за света.

Напускайки учението, Алън влиза в компанията на наркомани и крадци от Таймс-скуеър (които били приятели на Бъроуз), пристрастява се към наркотиците (в началото бензедрин и марихуана), посещава гей-барове в Гринуич Вилидж, уверявайки себе си и приятелите си, че е на прага на някакво велико поетическо озарение, което с Керуак нарекли «ново видение». Страстното увлечение на Кесъди заставя поета често да посещава приятеля си в Денвър и Сан Франциско, което впоследствие вдъхновява Керуак да напише романа «По пътя». Състоянието на майка му по това време се влошава. Тя постъпва в болница и ѝ правят лоботомия, но не след дълго почива. Сам Гинсбърг води необичайно ексцентричен живот. През лятото на 1948 г. достига такова състояние, в което му се привижда, че го посетил самият Уилям Блейк. Тогава той заявява на шега, че е намерил Бога.

Ситуацията рязко се променя, когато за престъпните деяния на приятелите на Гинсбърг го арестуват него и осъждат на затвор. Той се разделя с Бъроуз, изкарва курс по психоанализа и даже започва да се среща с жена, Хелън Паркър. Обявил се за хетеросексуален, Гинсбърг намира работа в рекламния бизнес в Емпайър Стейт билдинг, но я напуска, тъй като започва активно да се пише поезия. На 29 години има вече много стихотворения, но почти нищо не публикува. Усърдно предлагайки на издатели творбите на Керуак и Бъроуз, той съвсем нехае за своите. Въпреки това Гинсбърг става първият, получил слава в Америка като представител на битник-литературата, когато през октомври 1955 с огромен успех прочита своята поема «Вой», станала наред с романа на Керуак, публикуван две години по-късно, най-яркият израз на духа на поколението на битниците. В психиатричната болница, където се лекува, среща сродна по душа личност - Карл Соломон. Запознава се с Карлос Уилямс, на когото дава свои стихове. В началото ужасен, по-късно Уилямс проявява интерес и го съветва да пише интуитивно, да слуша ритъма на собствения си глас и да използва разговорната реч. Гинсбърг създава нова форма на стиха - свободния стих на дишането.

Гинсбърг пътува много, запознава се с будизма, участва в движението на хипитата, заедно с Тимоти Лири пропагандира ЛСД, живее в Куба и Прага, активно участва в акции на протеста против войната във Виетнам, оказва огромно влияние на рок-музикантите. В началото на 80-те години поетът даже излиза на сцената с пънк-групата «Клеш». До последните си дни активно участва в поетични вечери, публикува свои произведения, занимава се с благотворителност и преподавателска дейност. Той е будист, почетен член на NAMBLA -"Североамериканската Асоциация за Любовта Мъж-Момче", защитник е на правата на сексуалните малцинства и е един от водачите на антивоенното движение.

## [редактиране] Списък на произведенията

- Вой и други поеми (1956)
- Кадиш и други поеми (1961)
- Истинските сандвичи (1963)
- Новини от света (1968)
- Вратата на гнева: 1948-1951 (1972)
- Падението на Америка (1973)
- Железен кон (1974)
- Душата диша (1978)
- Одата на Плотен: Поеми 1977-1980 (1982)
- Избрани поеми: 1947-1980 (1984)
- Поеми с бяло фередже: 1980-1985 (1986)
- Приветсвени поеми към света: 1986-1993 (1994)
- Забележка към Вой (1995)
- Озарени поеми (1996)
- Избрани поеми: 1947-1995 (1996)
- Смърт и слава: Поеми 1993-1997 (1999)

## [редактиране] Вижте също

- Списък на поети

## [редактиране] Външни препратки

- "The clearing house for all things Ginsberg"
- Алън Гинсбърг при poets.org
- The Great Marijuana Hoax от Алън Гинсбърг

Общомедия разполага с
мултимедийно съдържание за Алън Гинсбърг.
Взето от „http://bg.wikipedia.org../../../%D0%B0/%D0%BB/%D1%8A/%D0%90%D0%BB%D1%8A%D0%BD_%D0%93%D0%B8%D0%BD%D1%81%D0%B1%D1%8A%D1%80%D0%B3_c62d.html“.

Категории: Американски писатели | Известни ЛГБТ личности | Гей писатели

##### Views

- Статия
- Беседа
- Текуща версия

##### Търсене

##### На други езици

- Česky
- Dansk
- Deutsch
- Ελληνικά
- English
- Esperanto
- Español
- Suomi
- Français
- עברית
- Magyar
- Ido
- Italiano
- 日本語
- ქართული
- Lietuvių
- Nederlands
- ‪Norsk (bokmål)‬
- Occitan
- Polski
- Português
- Русский
- Simple English
- Slovenčina
- Svenska
- Türkçe